CELEX: 32008D0782
Language: lt
Date: 1223337600000
Title: 2008/782/EB: 2008 m. spalio 7 d. Komisijos sprendimas, kuriuo taisoma Direktyva 2007/5/EB, iš dalies keičianti Tarybos direktyvą 91/414/EEB, įtraukiant veikliąsias medžiagas kaptaną, folpetą, formetanatą ir metiokarbą (pranešta dokumentu Nr. C(2008) 5583) (Tekstas svarbus EEE)

9.10.2008   
            
            
               LT
            
            
               Europos Sąjungos oficialusis leidinys
            
            
               L 268/31
            
         
      KOMISIJOS SPRENDIMAS
   
   2008 m. spalio 7 d.
   kuriuo taisoma Direktyva 2007/5/EB, iš dalies keičianti Tarybos direktyvą 91/414/EEB, įtraukiant veikliąsias medžiagas kaptaną, folpetą, formetanatą ir metiokarbą
   (pranešta dokumentu Nr. C(2008) 5583)
   (Tekstas svarbus EEE)
   (2008/782/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:
   
               (1)
            
            
               Komisijos direktyvoje 2007/5/EB (2) yra klaida, kurią būtina ištaisyti – jos priede nurodyta neteisinga kaptano didžiausio leistino priemaišų kiekio vertė.
            
         
               (2)
            
            
               Šis pataisymas privalo įsigalioti nuo Direktyvos 2007/5/EB įsigaliojimo dienos. Įsigaliojimas atgaline data nepažeidžia jokių asmenų teisių.
            
         
               (3)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2007/5/EB priedo 151 eilutėje, kurioje įrašytas kaptanas, skiltyje „grynumas“ trečia įtrauka „Tetrachlormetanas: ne daugiau kaip 0,01 g/kg“ pakeičiama „Tetrachlormetanas: ne daugiau kaip 0,1 g/kg“.
   2 straipsnis
   Šis sprendimas taikomas nuo 2007 m. spalio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. spalio 7 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 35, 2007 2 8, p. 11.